স্রোতের বিপরীতে হাঁটতে গিয়েই বিপদ বাড়ল ভাঙড়ের চাষীদের। ঘোর বর্ষায় সবাই যখন জমা জলের খেতে পাট বা ধান চাষে ব্যস্ত, তখন পালং চাষ করতে গিয়েই ক্ষতির মুখে পড়লেন কয়েকশো কৃষক। হঠাৎ অতি বর্ষণে জলে ডুবে গিয়েছে কয়েকশো বিঘার পালং খেত। ফলে ব্যাঙ্ক ঋণ বা মহাজনের কাছ থেকে চড়া সুদে টাকা নিয়ে বিপাকে চাষিরা। অতিবৃষ্টিতে শুধু ভাঙড়ের পালং-পেঁপে-লঙ্কা-ভেন্ডি নয়, রাজারহাটের ফুলের নার্সারিও ক্ষতির মুখে পড়েছে।